Opdatering: Firmaet bag Pokemon GO appen har ifølge eget udsagn rettet privatlivsindstillingerne til, så brugerne ikke længere skal give fuld adgang til deres Google-konti. Læs mere her.

Mens du går på gaden og fanger Pikachu, Charmander eller andre af deres Pokémon-venner, suger skaberne af spilleappen 'Pokémon Go' Nintendo og Niantic Labs din geografiske placering, kontakter, mails og billeder ud af din telefon.

Den nye Pokémon-app kræver nemlig, at man giver fuld adgang til sin Google-konto, når man logger ind for at lege med de populære eventyrfigurer.